"હું મેઇલમાં તારી સાથે ઘણી વાતો કરી શકું છું, પણ તારી સામે શા માટે નથી બોલી શકતી? આપણી પાસે કેટલી તક હતી, પરંતુ મોટેભાગે હું ચૂપચાપ બેસી રહેતી અને પછી એ વાતનો અફસોસ કરતી. એવું નથી કે મને વાત નથી કરવી, પરંતુ મને ખબર નથી કે વાત કઇ રીતે શરૂ કરવી. આપણે જ્યારે દુબઇમાં રાકેશજીના રૂમમાં મળ્યા હતા, ત્યારે પ્રિયંકાએ આખી રાત વાતો કરી હતી અને મારી વાતો ગળા સુધી આવીને રહી ગઇ હતી. એ આપણી સાથે છેલ્લી રાત હોઇ શકતી હતી અને મારી પાસે તને કહેવા માટે કેટલું બધું હતું."